**Margarita Rosa Josefina Abella Caprile** (Buenos Aires, 1901ean, 1960ko urriaren 28a) poesia eta kazetaritza literarioan aritu zen idazle argentinarra. 1938an Udal Literatura Saria lortu zuen eta 1950ean SADE-k Argentinako idazleen elkarteak Ohorezko Saria eman zion.

Ibilbidea
---------

1901eko abuztuaren 5ean jaio zen. Bere aitona, Bartolome Bitre, Argentinako presidentea izan zen 1862tik 1868ra. Gaztetatik hasi zen literaturan, kazetari izan zen eta bidaia-liburuak edo eleberri laburrak idatzi zituen. Garai hartako emakume poetak ezagutu zituen, esate baterako, Alfonsina Storniren laguna izan zen, eta Txileko Gabriela Mistral ere ezagutu zuen. Munduan zehar asko bidaiatu zuen eta Frantzian denboraldi bat bizi izan zen. 

1955etik Eduardo Mallea ordezkatu zuen La Nación egunkariko Literatur gehigarriaren zuzendaritzan. 

Egunkari honetan hil arte lan egin zuen.

Poesian egindakoagatik nabarmendu zen. 1917an, 18 urte zituelarik, "Nevada" bere lehen poemak kaleratu zituen eta irakurleen eta kritikaren arrakasta handia lortu zuen. 1919an "Perfiles en la niebla" idatzi zuen. Poema honek ere arrakasta handia lortu zuen eta gero eta arrakastatsuagoa izan zen ibilbideari hasiera eman zion. Margaritaren olerkiak behin baino gehiagotan argitaratu ziren Argentinako zein nazioarteko kritikarien gorespena lortu zuelako.

Idazkera intimista zuen, bere bertsoak sentiberak, indartsuak, hauskorrak eta aldi berean argitsuak izan ziren.

|  |  |  |
| --- | --- | --- |
| « | «No hizo versos por oficio o por deporte sino como catarsis de lo que bullía en su alma.» |  » |

1936an prosa idazten hasi zen poesiarekin izandako arrakasta berarekin. *Geografias* liburua munduan zehar egindako bidaietako kronikak kontuaz hartuz idatzi zuen.

1938an Udal Literatura Epaimahaiaren saria jaso zuen "*50* poesias" liburuagatik.

1950ean, "Lo miré con lágrimas" liburuak SADE-ren ohorezko saria jaso zuen. 

PEN (poeta, saiakeragile, nobelagile) Club-eko eta Argentinako Idazleen Elkarteko Zuzendaritza Batzordeko kide zen.

1960ko urriaren 28an hil zen Buenos Airesen berrogeita hemeretzi urte zituela. 1964an "Obras completas" liburua argitaratu zuten Leonidas de Vediaren hitzaurrearekin,

Lanak
-----

* *Ensayos* (poesia, 1917an)
* *Nieve* (poesia, 1919an)
* *Perfiles en la niebla* (poesia, 1923an)
* *Sonetos* (poesia, 1931n)
* *Geografías* (bidaia-liburua, 1936an)
* *50* Poesías (poesia, 1938an)
* *Sombras en el mar* (poesia, 1931n)
* *Lo miré con lágrimas* (poesia, 1950ean)
* *El árbol derribado* (poesia, 1959an)

Erreferentziak
--------------

1. 1 2 3    *Margarita Abella Caprile, vocación de poeta.*  8 de agosto de 2001.
2. ↑  Luna (1999): 116-118.
3. 1 2   Migno, Carmen Sofía.  (23 de junio de 2003). «Margarita y la nieve» *www.ellitoral.com*.
4. ↑   Vergara de Bietti, Noemí.  (1962). «La poesía de Margarita Abella Caprile» *Universidad* (Universidad Nacional del Litoral) (53): 113-126..
5. ↑  PERCAS, Helena. Unas notas sobre la poesía de Margarita Abella Caprile. Revista Iberoamericana, [S.l.], p. 146-151, jun. 1957. ISSN 2154-4794. Disponible en: <http://revista-iberoamericana.pitt.edu/ojs/index.php/Iberoamericana/article/view/1703/1904>. Fecha de acceso: 27 oct. 2020 doi:https://doi.org/10.5195/reviberoamer.1957.1703.
6. ↑  Txantiloi:Cita web

Bibliografia
------------

* BONET, Carmelo. *Margarita Abella Caprile*. Buenos Aires: Ediciones Culturales Argentinas, 1962.
* PERCAS, Helena. *Margarita Abella Caprileren poesiari buruzko oharrak*. Revista Iberoamericana, jun. 1957, 146-151 or. ISSN 2154-4794.

Kanpo estekak
-------------

* Margarita Abella Caprile-ren lanak Open Library-n (testu osoa)

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1477521
* Commonscat Multimedia: Margarita Abella Caprile

---

* **Identifikadoreak**
* WorldCat
* VIAF: 61645
* ISNI: 0000000052034342
* BNE: XX1171252
* BNF: 122212825 (data)
* GND: 1229141391
* LCCN: nr98040325
* Open Library: OL283526A

 |

* Wd Datuak: Q1477521
* Commonscat Multimedia: Margarita Abella Caprile